Des del Departament d'Educació impulsem la commemoració del Dia internacional de les dones proposant-vos que desenvolupeu activitats per visibilitzar i conscienciar l'alumnat sobre els drets de les dones.
Amb aquest objectiu, ens fem nostre el lema de les Nacions Unides per al 8 de març de 2019 Pensem en igualtat, construïm amb intel·ligència, innovem per al canvi, que ens convida a reflexionar i actuar per apoderar les nenes, les noies, les dones i fomentar l'equitat entre totes i tots, des dels centres educatius.
Explicar contes on les dones siguin protagonistes i fomentin el valor de les tasques de cura, la visió femenina o la superació dels estereotips sexistes i dur a terme activitats relacionades amb aquests contes.
Al següent l' Associació de Mestres Rosa Sensat podeu trobar un recull de recursos dividit en diferents mòduls segons la temàtica a treballar i activitats relacionades amb els contes.
Analitzar la mirada de les dones mitjançant el cinema i els documentals com a camí per trobar nous referents, fomentar la visió de gènere i valorar les vivències de les dones.
Recursos disponibles enfocats a diferents etapes educatives:
A aquesta pàgina web, podreu trobar materials didàctics per orientar la dinamització de debats, treballs i reflexions a l'entorn de diferents pel·lícules.
La Filmoteca disposa de dossiers didàctics que ofereixen orientació al professorat per treballar a l'aula diverses pel·lícules, com per exemple: La bicicleta verde, Persépolis, Mustang
A la pàgina web d'aquest projecte podeu trobar guies i unitats didàctiques enfocades a treballar diferents valors i drets humans.
Tracten sobre la igualtat de gènere i els drets de les dones i nenes les següents pel·lícules: Buda explotó por vergüenza, Las mujeres de verdad tienen curvas, El domingo si Dios quiere, Sheroes
Aquesta associació disposa a la seva pàgina web de curts i pel·lícules classificades per temàtiques, que us poden servir per dur a terme activitats entorn al cinema.
Els Itineraris educatius, desenvolupats per Wikidones, ens permeten investigar sobre el paper de les dones en diferents contextos històrics i ens ofereixen guies didàctiques organitzades per matèries.
Itinerari Ciència i Teconologia, Itinerari d'història, Itinerari d'arts i Itinerari de cinema
En la Guia de lectura sobre la història de les dones i feminismes, de l'Institut Català de les Dones, hi trobareu diferents recursos, entre els quals us recomanem Feminismo para principiantes, de Nuria Varela, amb versió il·lustrada per Antonia Santolaya, de 2018, molt accessible per a tots els públics.
Pla per a la Igualtat de gènere en el sistema educatiu
Aplicació per l'elaboració del Projecte de Convivència (PdC).
En el marc del Projecte de convivència, dins de l'apartat de Coeducació, el Departament d'Educació ofereix aquesta aplicació on els centres poden realitzar la diagnosi del centre en matèria de coeducació, conèixer les propostes d'actuació i accedir als recursos necessaris per dur-la a terme.
Guia de coeducació per als centres educatius: pautes de reflexió i recursos per a l'elaboració d'un projecte de centre.
Guia per dur a terme un projecte coeducatiu, elaborada conjuntament amb l'Institut Català de les Dones i el Departament d'Educació.
Coeducació i igualtat de gènere.
Espai del portal XTEC que ofereix recursos pedagògics i enllaços a espais web relacionats amb els temes, per treballar en les diferents etapes educatives aquests àmbits temàtics des d'una perspectiva igualitària: recursos, experiències, formació, normativa, bibliografia, per saber-ne més, protocols.
Orientacions sobre el tractament de la igualtat de gènere i la diversitat cultural en el material didàctic.
Document del Departament d'Educació útil per integrar la perspectiva de gènere en els materials educatius.
Materials de consulta, corresponents a la formació telemàtica que duu a terme el Departament d'Educació en matèria de coeducació: Coeducació per a les persones de referència dels consells escolars de centre, Aprofundiment en coeducació i Gènere i diversitat en l'àmbit educatiu, Prevenció de la violència masclista en l'àmbit educatiu
En el web de Família i Escola, en Educar i créixer en família, dins l'apartat d'Educació en valors, s'hi desenvolupa el valor de la Igualtat de gènere, en què es dona informació per edats, recursos i eines.
Pam a Pam coeduquem, quadern pedagògic per al professorat del cicle formatiu de grau superior d'educació infantil, elaborat per l'Institut Català de les Dones i el Departament d'Educació.
Trenquem els estereotips de gènere.
El Departament d'Educació ha elaborat aquest model transferible, que recull propostes d'activitats didàctiques i recursos per treballar aquesta temàtica dins d'un projecte de Servei Comunitari (acció educativa obligatòria, que ha de dur a terme tot l'alumnat a 3r o 4t d'ESO).
Dins del Programa STEAMcat, es promocionen les vocacions cientificotecnològiques.
La iniciativa " 100tífiques " va portar 100 investigadores a les escoles catalanes per fomentar la vocació científica entre les nenes i els nens i destacar la rellevància de la dona a la ciència, organitzat per la Fundació Catalana per a la Recerca i la Innovació i el Departament d'Educació.
L' acte per fomentar les vocacions cientificotècniques entre les nenes i els nois a les nostres escoles tingué la xerrada inaugural d'Ada E. Yonath, premi Nobel de química.